خاندان اسفندیاری (نور)

بندانگشتی|اسفندیاری خانمون تبارنومه
**اسفندیاری دودمون نور** روشِناس خانمون جا، قاجار و پهلوی گدر دله هسنه کا وشونه بن پادوسبانی شائون جا رسنه و یوش دِه جا نور پِرکِن دله مازندرون استان دله هسنه. علی اسفندیاری ( نیما یوشیج) و محتشم و السلطنه وشونه خانمون دله هسنه. قجار و پهلوی زمونه، وشونه خانمون دله جا لمباره کسون سیاستمدار و مجلس نماینده و هونری (هنرمند) و دونائون بیموئنه.

## بگذشتنی

اسدالله نوری اسفندیاری کا اسفندیاری خانمون کتاب ره بنویشتنه شه همی خانمون دله بی یه، وه اسفندیاری خانمون نسبت ره پادوسبانیان جا رسنه و وشون ره کونه ترین پادشائی دودمون مازندران دله کا هزار سول رویان رو فرمن زوئنه. دتاریخ شروین دله بیموئنه کا وشونه دودمان طهماسب اول گدر سه کس کا شه آمو ریکا بی ینه؛ سه پِرکِن دله رویان دله حاکم بی ینه. ملک عبدالعزیز نور دله، ملک محمد کجور دله و ملک بهمن لاریجان دله. اسدالله خان بنویشته ملک عزیز اته ریکا داشتنه کا ونه نوم
کیا جمال‌الدین بی یه و کیا جمال الدین جا چار ریکا بیموئنه کیا اسفندیار،کیا داوود،کیا جمشید و کیا کریم نومون. کیا داوود یوش دله تمم هکردنه و هموجه وره چال هکردنه کا ونه قیرسانی ره کیا داوود قیرسانی نوم بشتنه. کیا جمشید (معرفت خانمون) گته جد هسه و کیا اسفندیار اسفندیاری خانمون گته جد هسه. کیا اسفندیاره ریکاکونه بگذشتنی جا خله اطلاع ندارمی، تا رستم خان، ونه پنجمی پشت کا مختلف چِکّه شون ونه جا بساته بی ینه رستم خان جا اما ده ریکا اشناسمی، محمدرضا خان نوری و حاجی علیرضا خان نوری نوم. باسدالله خان بنویشته محمد رضا خان دوازدهم سده ی آخری  دله دَینه و رستمدار حاکم بی یه. محمد رضا خان زَبِر (قوی) حکمران شه گدر دله بی یه و آغا محمد خان جا لمباره دپیتنه، اِما ونه نوم هج کتاب دله نیموئنه کا اسدالله خان بائوتنه انه سر ونه نواده  محمد اسماعیل خان نوری وکیل الملک کا قاجار دربار دله مقام داشتنه، این وسه کا وه شه خانمون بگذشتنی و وشونه مخالفت آغا محمد خان جا ره جا هده ، محمد تقی سپهر جا وشونه روشناس مورخ او زمون، بخاستنه ماسخ التواریخ کتاب دله اون پرکن کا جنگ شون ره گنه ره جذف هکنه حاجی علیرضا جا اتی رستم ریکا شش ریکائه نوم منابع دله بیموئه. اسفندیاری بگذشتنی دودمون کتاب دله پنج تا ریکا نوم  بیموئه محمد رضاخان،آقاسی خان،محمد ربیع خان،حاجی میرزا رفیع نوری و میرزا عبدالله تبریزی.حاجی میرزا رفیع نوری 1221 سول دله، اول فتحعلی شاء سلطنت سول مقارن، اصفهان جا بوردنه هندوستان. وه اته سفرنومه بنویشتنه کا ونه نوم «تحفه خاقانیه» هسه کا ونه ده سول مسافرت شرح هندوستان دله هسه و فتحعلی شا جا شه کتاب ره تقدیم هکردنه. وه شه کتاب مقدمه دله شه خد ره «حاجی میرزا رفیع نوری فرزند حاجی علیرضا خان نوری ابن رستم خان ابن حاجی محمد صالح نوری» خوننه.  حاج علیرضائه اتی ریکا، میرزا عبدالله تبریزی هسه کا تبریز دله عباس میرزائه مخصوص منشی بی یه. محمد ربیع خان ره دومّی کا خوراسان دله دییه و ونه کیجا گوهرشاد خانم 1243 قمری سول دله دوستمحمد خان تیموری جا ازدواج هکردنه . امیرعلیمردان خان نصرت الملک ایی ازدواج حاصل بی یه کا وه شه محمدابراهیم امیرتیمور کلالی پر هسه.  ششمی حاج علیرضا خانه ریکا رستم‌خان نوری هسه کا محمدهاشم آصف ونه نوم ره رستم‌التواریخ دله بیاردنه. روشناس ترین حاج علیرضا خانه ریکا فتحعلی‌خان نوری (پدر محمد اسماعیل خان نوری وکیل الملک )  «کوه نور» جا مشهور هسه کا قوریساول‌باشی (رئیس تشریفات) عباس میرزا بی یه و دمال تر بهمن میرزا وزیر ونه حکومت گدر اردبیل رو بونه. ، اتی محمد رضا خانه ریکا میرزا هاشم‌خان  نیما یوشیج نیای ایرانی معاصر شاعر هسه . اسفندیاری خانمون چکه شون میون،  فتحعلی‌خان و عبدالله‌خان نوادگان پِبَس تاثیر گذار بی ینه.

## شاخه‌ها
بندانگشتی|فتحعلی‌خان کوه نور، قوریساول باشی، جد اعلای اسفندیاری‌های کرمان و نور
[بندانگشتی| [نیما یوشیج|علی اسفندیاری، شاعر و نو شعر بساتگر. وه شه نوم ره اته پادوسبانی شائون جا بیتنه.]]
بندانگشتی|میرزا محمدخان صدیق‌الملک
بندانگشتی|میرزا جعفرخان یمین‌الممالک، حاکم تهران دمال تر محمدعلی شاه خلع هکردن جا.
بندانگشتی|حسن اسفندیاری، وزیرخارجه و رئیس مجلس شورای ملی

رج:مازرون تاریخ